L 118/18
BG
Официален вестник на Европейския съюз
20.4.2022 г.
(16)
Вписването за търговския октабромодифенилов етер в част 3 от приложение I към Регламент (ЕС) No 649/2012 обхваща и веществото октабромодифенилов етер, включено в списъците в част 1 и част 2 от приложение I към същия регламент.
Поради това октабромодифениловият етер следва да бъде заличен от списъците на химикалите в част 1 и част 2 от приложение I към Регламент (ЕС) No 649/2012.
(17)
На своето девето заседание, проведено от 29 април до 10 май 2019 г., Конференцията на страните по Стокхолмската конвенция за устойчивите органични замърсители („Стокхолмската конвенция“) реши да включи веществото дикофол в приложение А към тази конвенция.
Вследствие на това веществото беше включено в списъка в част А от приложение I към Регламент (ЕС) 2019/1021, поради което следва да бъде добавено към списъка на химикалите в част 1 от приложение V към Регламент (ЕС) No 649/2012.
Тъй като с включването на дадено вещество в списъка в част 1 от приложение V към Регламент (ЕС) No 649/2012 се забранява неговият износ и тази забрана не допуска никакви изключения, вече не е необходимо дикофолът да е включен в списъците в част 1 и част 2 от приложение I към същия регламент и той следва да бъде заличен от тях.
(18)
На своето девето заседание, проведено от 29 април до 10 май 2019 г., Конференцията на страните по Стокхолмската конвенция реши да включи веществото перфлуорооктанова киселина (PFOA), нейните соли и свързаните с PFOA съединения в приложение А към тази конвенция, с известен брой изключения и със задължение за страните да забранят износа на пожарогасителна пяна, която съдържа посочените химикали.
Вследствие на това перфлуороок­ тановата киселина (PFOA), нейните соли и свързаните с PFOA съединения бяха включени в част А от приложение I към Регламент (ЕС) 2019/1021, поради което следва да бъдат добавени към списъка на химикалите в част 1 от приложение V към Регламент (ЕС) No 649/2012, що се отнася до присъствието им в пожарогасителна пяна.
(19)
На своето седмо заседание, проведено от 4 до 15 май 2015 г., Конференцията на страните по Стокхолмската конвенция реши да включи веществата пентахлорофенол и неговите соли и естери в приложение А към тази конвенция.
Вследствие на това посочените вещества бяха включени в списъка в част А от приложение I към Регламент (ЕС) 2019/1021, поради което следва да бъдат добавени към списъка на химикалите в част 1 от приложение V към Регламент (ЕС) No 649/2012.
(20)
На своето четвърто заседание, проведено от 4 до 8 май 2009 г., Конференцията на страните по Стокхолмската конвенция реши да включи веществата перфлуорооктансулфонова киселина (PFOS), нейните соли и перфлуорооктан­ сулфонилфлуорида в приложение Б към тази конвенция.
Впоследствие това вписване беше изменено през 2019 г. с Решение SC-9/4.
Посочените вещества са включени в списъка в част А от приложение I към Регламент (ЕС) 2019/1021, поради което следва да бъдат добавени към списъка на химикалите в част 1 от приложение V към Регламент (ЕС) No 649/2012.
(21)
Част 1 от приложение V към Регламент (ЕС) No 649/2012 съдържа вписване относно изделията, съдържащи тетра-, пента-, хекса- или хептабромодифенилов етер в концентрации от 0,1 тегловни процента или повече, когато се произвеждат частично или изцяло от рециклирани материали или от материали от отпадъци, подготвени за повторна употреба.
Това вписване се основава на ограничение, определено в Регламент (ЕО) No 850/2004 на Европейския парламент и на Съвета (24).
Разпоредбите относно посочените вещества бяха изменени с Регламент (ЕС) 2019/1021, като разрешените концентрации в изделията бяха намалени и към списъка на полибромираните дифенилови етери беше добавен декабромодифениловият етер.
Тези промени следва да бъдат отразени в част 1 от приложение V към Регламент (ЕС) No 649/2012.
(22)
С Регламент (ЕС) 2017/852 се забранява износът на живак, някои смеси на метален живак с други вещества, някои живачни съединения и някои продукти с добавен живак.
Тези забрани за износ следва да бъдат отразени в част 2 от приложение V към Регламент (ЕС) No 649/2012.
(23)
Съгласно член 14, параграф 2 от Регламент (ЕС) No 649/2012 Комисията е длъжна да преразглежда класирането на всеки химикал, включен в приложение I към същия регламент, като има предвид евентуалните изменения в номенклатурата на Хармонизираната система на Световната митническа организация или в Комбинираната номенклатура на Европейския съюз.
Откакто някои химикали бяха добавени в приложение I към Регламент (ЕС) No 649/2012, тяхното класиране в Комбинираната номенклатура на Европейския съюз претърпя промени.
Тези промени следва да бъдат отразени в посоченото приложение.
(24) Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (ОВ L 158, 30.4.2004 г., стр. 7).